Document ID: 32007D0802

DECIZIA COMISIEI
din 4 decembrie 2007
de modificare a Deciziei 2002/840/CE în ceea ce privește lista de unități autorizate din țări terțe pentru iradierea produselor alimentare
[notificată cu numărul C(2007) 5823]
(Text cu relevanță pentru SEE)
(2007/802/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 1999/2/CE a Parlamentului European și a Consiliului din 22 februarie 1999 de apropiere a legislațiilor statelor membre privind produsele și ingredientele alimentare tratate cu radiații ionizante (1), în special articolul 9 alineatul (2),
întrucât:
(1)
În conformitate cu Directiva 1999/2/CE, un produs alimentar tratat cu radiații ionizante poate fi importat dintr-o țară terță numai cu condiția să fi fost tratat într-o unitate de iradiere autorizată de Comunitate.
(2)
O listă a unităților autorizate a fost stabilită prin Decizia 2002/840/CE a Comisiei (2).
(3)
Comisia a primit o cerere de autorizare pentru două unități de iradiere din Thailanda prin intermediul autorităților competente din această țară. Experții Comisiei au inspectat unitățile de iradiere respective pentru a controla dacă acestea sunt în conformitate cu cerințele Directivei 1999/2/CE, în special dacă supravegherea oficială garantează îndeplinirea cerințelor de la articolul 7 din directiva respectivă.
(4)
Unitățile din Thailanda sunt în conformitate cu majoritatea cerințelor Directivei 1999/2/CE. Autoritățile competente thailandeze au tratat în mod adecvat deficiențele constatate de Comisie.
(5)
Prin urmare, Decizia 2002/840/CE trebuie modificată corespunzător.
(6)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2002/840/CE se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 4 decembrie 2007.

Labels: 7
18
17
5